
VECERNIA MARE fără Litie din 14/15 octombrie 2026
Miercuri seara: † Sfânta Magdalena de la Mălainița;
Sfântul Sfințit Mucenic Lucian, preotul din Antiohia
* după Mineiul pe luna octombrie, ediţia 2021 și Mineiul Sfinților Români,
volumul 6, ediția 2026
PREOTUL: Binecuvântat este Dumnezeul nostru, totdeauna, acum și pururea și în vecii vecilor.
STRANA:  Amin. Slavă Ție, Dumnezeul nostru, slavă Ție!
Împărate ceresc, Mângâieto​rule, Duhul adevărului, Care pretutindeni ești și toate le îm​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!
Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, cu câte o închinăciune)
Slavă Tatălui și Fiului și Sfântului Duh!
Şi acum și pururea și în vecii vecilor. Amin!
Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!
Doamne, miluiește! (de trei ori)
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer aşa şi pe pământ! Pâinea noastră cea spre ființă, dă-ne-o nouă astăzi! Şi ne iartă nouă greșelile noastre, precum şi noi iertăm greşiţilor noştri; şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor!
STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!
Și acum şi pururea şi-n vecii vecilor. Amin!
Veniţi să ne închinăm Împăratului nostru Dumnezeu!

Veniţi să ne închinăm şi să cădem la Hristos, Împăratul nostru Dumnezeu!

Veniţi să ne închinăm şi să cădem la Însuşi Hristos, Împăratul şi Dumnezeul nostru! (făcând, de fiecare dată, o închinăciune)
Şi citeşte rar, cu glas lin şi dulce:

Psalmul 103
1. Binecuvintează, suflete al meu, pe Domnul! Doamne Dumnezeul meu, măritu-Te-ai foarte!

2. În strălucire şi în mare podoabă Te-ai îmbrăcat, Cel ce Te îmbraci cu lumina ca şi cu o haină!

3. Cel ce întinzi cerul ca un cort; Cel ce acoperi cu ape cele mai de deasupra ale lui;

4. Cel ce pui norii suirea Ta, Cel ce umbli peste aripile vânturilor; 

5. Cel ce faci pe îngerii Tăi duhuri şi pe slugile Tale pară de foc.

6. Cel ce ai întemeiat pământul pe temeliile lui şi nu se va clătina în veacul veacului.

7. Adâncul ca o haină este îmbrăcămintea Lui; peste munţi vor sta ape.

8. De certarea Ta vor fugi, de glasul tunetului Tău se vor înfricoşa.

9. Se suie munţi şi se coboară văi, în locul în care le-ai întemeiat pe ele.
10. Hotar ai pus, pe care nu-l vor trece şi nici nu se vor întoarce să acopere pământul.

11. Cel ce trimiţi izvoare în văi, prin mijlocul munţilor vor trece ape.

12. Adăpa-se-vor toate fiarele câmpului, asinii sălbatici setea îşi vor potoli.

13. Peste acelea păsările cerului vor locui; din mijlocul stâncilor vor da glas.

14. Cel ce adăpi munţii din cele mai de deasupra ale Tale, din rodul lucrurilor Tale se va sătura pământul.

15. Cel ce răsari iarbă dobitoacelor şi verdeaţă spre trebuinţa oamenilor;

16. Ca să scoată pâine din pământ; şi vinul veseleşte inima omului;

17. Ca să veselească faţa cu untdelemn, şi pâinea inima omului o întăreşte.

18. Sătura-se-vor copacii câmpului, cedrii Libanului pe care i-ai sădit; acolo păsările îşi vor face cuib.

19. Locaşul cocostârcului în chiparoşi. Munţii cei înalţi, adăpost cerbilor, stâncile, scăpare iepurilor.

20. Făcut-ai luna spre vremi, soarele şi-a cunoscut apusul său.

21. Pus-ai întuneric şi s-a făcut noapte, când vor ieşi toate fiarele pădurii.

22. Puii leilor mugesc ca să apuce şi să ceară de la Dumnezeu mâncarea lor.

23. Răsărit-a soarele şi s-au adunat şi în culcuşurile lor se vor culca.

24. Ieşi-va omul la lucrul său şi la lucrarea sa până seara.

25. Cât s-au mărit lucrurile Tale, Doamne, toate cu înţelepciune le-ai făcut! Umplutu-s-a pământul de zidirea Ta!

26. Marea aceasta este mare şi largă; acolo se găsesc târâtoare cărora nu este număr, vietăţi mici şi mari;

27. Acolo corăbiile umblă; balaurul acesta pe care l-ai zidit, ca să se joace în ea.

28. Toate către Tine aşteaptă ca să le dai lor hrană la bună vreme.

29. Dându-le Tu lor, vor aduna; deschizând Tu mâna Ta, toate se vor umple de bunătăţi.

30. Dar, întorcându-Ţi Tu faţa Ta, se vor tulbura; lua-vei duhul lor şi se vor sfârşi şi în ţărână se vor întoarce.

31. Trimite-vei duhul Tău şi se vor zidi şi vei înnoi faţa pământului.

32. Fie slava Domnului în veac! Veseli-se-va Domnul de lucrurile Sale.

33. Cel ce caută spre pământ şi-l face pe el de se cutremură; Cel ce Se atinge de munţi şi fumegă.

34. Cânta-voi Domnului în viaţa mea, cânta-voi Dumnezeului meu cât voi fi!

35. Plăcute să-I fie Lui cuvintele mele, iar eu mă voi veseli de Domnul!

36. Piară păcătoşii de pe pământ şi cei fără de lege, ca să nu mai fie! Binecuvintează, suflete al meu, pe Domnul!

Soarele şi-a cunoscut apusul său. Pus-ai întuneric şi s-a făcut noapte. Cât s-au mărit lucrurile Tale, Doamne, toate cu înţelepciune le-ai făcut!

Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeul nostru, slavă Ţie!
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Apoi cântă: „Fericit bărbatul...“
Fericit bărbatul, care n-a umblat în sfatul necredincioşilor! Aliluia!

Că ştie Domnul calea drepţilor, iar calea necredincioşilor va pieri. Aliluia!

Slujiţi Domnului cu frică şi vă bucuraţi de El cu cutremur! Aliluia!

Fericiţi sunt toţi cei ce nădăjduiesc în El! Aliluia!

Scoală, Doamne, mântuieşte-mă, Dumnezeul meu! Aliluia!

A Domnului este mântuirea şi peste poporul Tău binecuvântarea Ta. Aliluia!

Slavă Tatălui şi Fiului şi Sfântului Duh! Aliluia!

Şi acum şi pururea şi în vecii vecilor. Amin! Aliluia!
Aliluia! Aliluia! Aliluia! Slavă Ţie, Dumnezeule! (de trei ori)
Ectenia mică
PREOTUL: Iară şi iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
 PREOTUL: Că a Ta este stăpânirea şi a Ta este împărăţia şi puterea şi slava, a Tatălui și a Fiului și a Sfântului Duh, acum și pururea și în vecii vecilor!
STRANA: Amin!
Psalmul 140
Stihurile următoare se cântă pe glasul 4:

1. Doamne, strigat-am către Tine, auzi-mă! Auzi-mă, Doamne!

Doamne, strigat-am către Tine, auzi-mă! Ia aminte la glasul rugăciunii mele, când strig către Tine! Auzi-mă, Doamne!

2. Să se îndrepteze rugăciunea mea, ca tămâia înaintea Ta! Ridicarea mâinilor mele - jertfă de seară! Auzi-mă, Doamne!
Stihurile următoare se citesc, sau se cântă pe același glas:
3. Pune, Doamne, strajă gurii mele şi uşă de îngrădire împrejurul buzelor mele!

4. Să nu abaţi inima mea spre cuvinte de vicleşug, ca să-mi dezvinovăţesc păcatele mele! Iar cu oamenii cei ce fac fărădelege nu mă voi însoţi cu aleşii lor.

5. Certa-mă-va dreptul cu milă şi mă va mustra, iar untdelemnul păcătoşilor să nu ungă capul meu; că încă şi rugăciunea mea este împotriva vrerilor lor.

6. Prăbuşească-se de pe stâncă judecătorii lor! Auzi-se-vor graiurile mele, că s-au îndulcit,

7. Ca o brazdă de pământ s-au rupt pe pământ, risipitu-s-au oasele lor lângă iad.

8. Căci către Tine, Doamne, Doamne, ochii mei, spre Tine am nădăjduit, să nu iei sufletul meu!

9. Păzeşte-mă de cursa care mi-au pus mie şi de smintelile celor ce fac fărădelege!

10. Cădea-vor în mreaja lor păcătoşii, ferit sunt eu până ce voi trece.
Psalmul 141
1. Cu glasul meu către Domnul am strigat, cu glasul meu către Domnul m-am rugat.

2. Vărsa-voi înaintea Lui rugăciunea mea, necazul meu înaintea Lui voi spune.

3. Când lipsea dintru mine duhul meu, Tu ai cunoscut cărările mele. În calea aceasta în care am umblat, ascuns-au cursă mie.

4. Luat-am seama de-a dreapta şi am privit, şi nu era cine să mă cunoască. Pierit-a fuga de la mine şi nu este cel ce caută sufletul meu.

5. Strigat-am către Tine, Doamne, și am zis: Tu eşti nădejdea mea, Tu ești partea mea în pământul celor vii!

6. Ia aminte la rugăciunea mea, că m-am smerit foarte! Izbăveşte-mă de cei ce mă prigonesc, că s-au întărit mai mult decât mine!

7. Scoate din temniţă sufletul meu, ca să laude numele Tău, Doamne! Pe mine mă aşteaptă drepţii până ce-mi vei răsplăti mie.

Psalmul 129
1. Dintru adâncuri am strigat către Tine: Doamne, Doamne, auzi glasul meu! 

2. Fie urechile Tale cu luare-aminte la glasul rugăciunii mele! 

Şi îndată se cântă:
Stihirile pe 6
Stihirile Sfintei Magdalena de la Mălainița – glasul 4
Podobie: Ca pe un viteaz... 
De te vei uita la fărădelegi, Doamne, Doamne, cine va suferi? Că la Tine este milostivirea. (Psalmul 129, 3-4)
Pomenire cu laude să îi facem de-a pururea, credincioasă ceată a ortodocşilor, luminătoarei poporului, grădinii cu rod bogat a cereştilor virtuţi şi podoabei de mare preț a Mălainiței, și să-i zicem toți: Bucură-te, Maică Magdalena preacinstită, mult rugătoare pentru noi în cer!
Pentru numele Tău Te-am aşteptat, Doamne; aşteptat-a sufletul meu spre cuvântul Tău, nădăjduit-a sufletul meu în Domnul. (Psalmul 129, 5-6)
Îndreptat-ai cu dragoste neștiința poporului, cu răbdare, Maică, desluşindu-le din cuvintele dogmelor, rostind cu smerenie în grai nemeşteşugit pe înțelesul poporului; că poruncile împlinite din râvna pentru Domnul, Magdalena preacinstită, vor potoli dezbinările.
Din straja dimineţii până în noapte, din straja dimineţii, să nădăjduiască Israel spre Domnul! (Psalmul 129, 6)
În necaz, mângâieri primind de la Domnul Puterilor, întru tot necazul i-ai mângâiat pe toţi, căci, de sporesc pătimirile, sporesc şi nădejdile răsplătirilor de sus către cei care inima şi-au încredinţat Ziditorului, Maică Magdalena, urmând ție, cu credinţa că vede Domnul durerea lor.
Stihirile Sfântului Sfinţit Mucenic lucian – glasul 4

Podobie: Dat-ai semn...
Că la Domnul este milă, şi multă mântuire la El, şi El va izbăvi pe Israel din toate fărădelegile lui. (Psalmul 129, 7-8)
Fiind bogat întru cunoştinţa dumnezeiescului Cuvânt, prin credinţă i-ai întărit pe credincioşi să sufere cu îndrăzneală muceniciile cele de multe feluri şi mânia tiranului, pentru viaţa cea viitoare şi pentru veselia cea fără de stricăciune. Pentru aceasta, te fericim, Luciane, vrednicule de laudă, şi săvârşim astăzi dumnezeiescul tău praznic.
Lăudaţi pe Domnul toate neamurile, lăudaţi-L pe El toate popoarele! (Psalmul 116, 1)
Închisoare de multă vreme şi moarte silnică ai răbdat, Cuvioase, fiind legat cu curele şi zgâriat cu cioburi ascuţite, fericite, şi mult fiind chinuit cu nemâncare şi cu sete îndelungată. Pentru aceasta, ai şi fost primit întru desfătarea cea cerească, ca un Mucenic nebiruit, răbdătorule de chinuri, prea viteazule..
Că s-a întărit mila Lui peste noi şi adevărul Domnului rămâne în veac. (Psalmul 116, 2)
Sânul mării primindu-te pe tine, mărite, după treizeci de zile te-a dat la uscat, ca pe Iona odinioară prin slujba fiarei, pentru îngroparea cea cinstită de Dumnezeu şi spre dumnezeiască izvorâre de tămăduiri; pârga Mucenicilor, întărirea Bisericii. Pentru aceasta, te cinstim, rugătorule pentru sufletele noastre.
 Slavă Tatălui şi Fiului şi Sfântului Duh!
A Sfintei Magdalena de la Mălainița – glasul 6
Astăzi, toți ortodocşii din Valea Timocului să o cinstim cu laude pe fericita Magdalena, care în anii din urmă dreapta credință a mărturisit, iar pe popor l-a scos din valul rătăcirilor celor deṣarte; că, prin blândețea graiurilor sale, întunericul neștiinței alungând, evlavia s-a înnoit, și, spre urmarea Mântuitorului îndemnând, a vestit Crucea ca pe o pricină a bucuriei. Pentru aceasta, arma biruinței și noi ridicând-o, bucuriei celor aleşi să ne învrednicim, cu solirile cinstitei mărturisitoare a lui Hristos!
Şi acum şi pururea şi în vecii vecilor. Amin!
Dogmatica glasului 6
Cine nu te va ferici, Preasfântă Fecioară? Sau cine nu va lăuda preacurată naşterea Ta? Că Fiul Unul-Născut, Cel ce a strălucit fără de ani din Tatăl, Acelaşi din tine, cea curată, a ieşit, în chip de negrăit întrupându-Se; din fire Dumnezeu fiind şi cu firea om făcându-Se pentru noi, nu în două feţe fiind despărţit, ci în două firi fără amestecare fiind cunoscut. Pe Acela roagă-L, Curată cu totul fericită, să se miluiască sufletele noastre!
PREOTUL, Vohod cu cădelnița și rosteşte:  Înţelepciune! Drepţi!

STRANA cântă: Lumină lină a sfintei slave a Tatălui ceresc, Celui fără de moarte, a Sfântului, Fericitului, Iisuse Hristoase! Venind la apusul soarelui, văzând lumina cea de seară, lăudăm pe Tatăl, pe Fiul şi pe Sfântul Duh, Dumnezeu. Vrednic eşti în toată vremea a fi lăudat de glasuri cuvioase, Fiul lui Dumnezeu, Cel ce dai viaţă! Pentru aceasta, lumea Te slăveşte!
PREOTUL: Să luăm aminte! Pace tuturor!
STRANA: Şi duhului tău!
PREOTUL:  Înţelepciune! Să luăm aminte!
STRANA cântă: Prochimenul zilei - glasul 5
Dumnezeule, întru numele Tău mântuieşte-mă şi întru puterea Ta mă judecă! (Psalmul 53, 1)

Stih: Dumnezeule, ascultă rugăciunea mea, ia aminte graiurile gurii mele! (Psalmul 53, 2)

Dumnezeule, întru numele Tău mântuieşte-mă şi întru puterea Ta mă judecă!

Dumnezeule, întru numele Tău mântuieşte-mă şi întru puterea Ta mă judecă!
Paremiile Sfintei Magdalena
PREOTUL:  Înţelepciune!

CÂNTĂREŢUL: De la Pilde citire: (31, 9-30)
PREOTUL:  Să luăm aminte!

CÂNTĂREŢUL citește: Fiule, deschide-ți gura pentru cuvântul lui Dumnezeu şi judecă toate drept.
Femeie virtuoasă cine va găsi? Mai de preţ decât pietrele scumpe este una ca aceasta. Inima bărbatului ei se va încrede în ea. Una ca aceasta de câştiguri nu va duce lipsă. Că în toată vremea lucrează pentru bărbatul ei cele bune, nu cele rele.
Depănând ea lână şi in, a făcut lucruri folositoare cu mâinile ei. Ea se aseamănă cu o corabie de negoŢ; de departe își adună avuția. Şi se scoală de noapte, şi împarte hrană celor din casă și dă de lucru slujnicelor. Văzând ogor, l-a cumpărat; din rodul mâinilor ei a sădit grădină.
Încingându-şi putere mijlocul, şi-a întărit brațele la lucru. Ea a simțit că bine este a lucra, şi nu se stinge sfeşnicul ei toată noaptea.
Ea pune mâna pe furcă şi cu degetele sale apucă fusul, iar uşa ei o deschide sărmanului şi întinde milostenie săracului.
Nu duce grija celor din casă bărbatul ei, când zăboveşte undeva; că toți cei de pe lângă ea sunt bine îmbrăcați.
Îndoite cămăşi a făcut bărbatului ei, iar din vison şi porfiră veşminte pentru sine. Cinstit este bărbatul ei în porțile cetății, când va să şadă în adunare cu cei mai bătrâni dintre locuitorii țării.
Ea a țesut pânză şi a vândut-o neguțătorilor fenicieni, și cingători cananeilor. Ea se împodobeşte cu tăria și buna cuviinţă şi se veseleşte în zilele de apoi.
Gura îşi deschide cu luare-aminte și în chip legiuit și îşi stăpâneşte limba. Strâmte sunt încăperile caselor ei, și grâne nemuncite n-a mâncat.
Copiii pe care i-a crescut au fericit-o, iar soţul ei a lăudat-o, zicând: Multe fiice s-au dovedit harnice, multe au câştigat bogăție, multe au aflat slavă, dar tu le-ai întrecut și le-ai covârșit pe toate!
Înşelător este farmecul şi deşartă este frumusețea femeilor, dar nu sunt aşa întru tine, că binecuvântată este femeia înţeleaptă. (se încheie melodios)
PREOTUL:  Înţelepciune!

CÂNTĂREŢUL: De la Pilde, citire: (10: 7, 6; 3: 13-16; 8: 6, 34-35, 4, 12, 14, 17, 5-9; 22: 21, 19; 15: 4)
PREOTUL:  Să luăm aminte!

CÂNTĂREŢUL citește: Pomenirea dreptului se face cu laude şi binecuvântarea Domnului este peste capul lui.
Fericit este omul care a aflat înţelepciunea şi muritorul care a cunoscut priceperea; că mai bună este îndeletnicirea cu aceasta decât vistieriile de aur şi argint. Mai scumpă este decât pietrele cele de mult de pret; nimic rău nu-i stă împotrivă.
Cunoscută este tuturor celor ce se apropie de ea și tot ce este de preţ nu este vrednic de ea. Că din gura ei iese dreptatea, legea şi mila pe limbă le poartă.
Deci, ascultați-mă pe mine, o, fiilor, că lucruri de cinste vă voi spune; şi fericit este omul care va păzi căile mele. Că acestea sunt căi ale vieţii şi, mergând pe ele, va afla bunăvoinţa pregătită lui de Domnul.
Pentru aceasta, vă rog pe voi şi îndrept glasul meu către fiii oamenilor. Că, eu, înţelepciunea, sălăşluiesc în sfat, iar cunoaşterea şi cugetarea eu le-am chemat. Al meu este sfatul şi întărirea, a mea este priceperea şi a mea este tăria. Eu iubesc pe cei ce mă iubesc, iar cei ce mă caută vor afla har. Înțelegeți dar, cei fără de răutate, chibzuința, şi voi, cei neînvățați, puneți la inimă.
Ascultați-mă iarăşi, că lucruri de cinste vă voi spune şi voi deschide buzele mele pentru a vă învăța cele drepte; că gura mea va grăi adevărul, iar buzele mincinoase sunt necurate înaintea mea.
Cu dreptate sunt toate graiurile gurii mele, nimic nu este în ele strâmb, nici încâlcit. Toate sunt drepte pentru cei ce înțeleg şi netede pentru cei ce află cunoştinţa.
Că vă învăţ pe voi cuvânt adevărat, ca nădejdea voastră să fie în Domnul şi să vă umpleți de Duh. (se încheie melodios)
PREOTUL:  Înţelepciune!

CÂNTĂREŢUL: Din Înțelepciunea lui Solomon citire: (4, 7-15)
PREOTUL:  Să luăm aminte!

CÂNTĂREŢUL citește: Dreptul, de va ajunge să se sfârşească, întru odihnă va fi. Că bătrâneţea cinstită nu este cea dată de lungimea vieții, nici nu se măsoară după numărul anilor. Ci căruntețea este, la oameni, înţelepciunea, iar vârsta bătrâneții este viața neîntinată.
Ajungând plăcut lui Dumnezeu, Domnul l-a iubit si, fiindcă trăia între păcătoşi, l-a mutat.
Răpit a fost, ca nu cumva răutatea să-i schimbe gândul, nici înşelăciunea să nu îi amăgească sufletul. Că vraja răutăţii întunecă cele bune și amețeala poftei schimbă mintea cea fără de răutate.
Ajungând în scurtă vreme la desăvârşire, dreptul a dobândit o viață împlinită, cum alții n-au izbutit în ani îndelungați. 

Plăcut era Domnului sufletul lui. Pentru aceasta s-a grăbit să iasă din mijlocul răutății.
Iar popoarele, văzând, n-au priceput şi nici n-au pus în gând una ca aceasta: că har şi milă va dărui Domnul aleşilor Lui şi va purta grijă de cuvioșii Săi.  (se încheie melodios)
Ectenia întreită (a cererii stăruitoare)
PREOTUL: Să zicem toţi, din tot sufletul şi din tot cugetul nostru să zicem!

STRANA: Doamne, miluiește!
PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!

STRANA: Doamne, miluiește.
PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!

STRANA răspunde după fiecare cerere: Doamne, miluieşte! (de trei ori)
PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.

Încă ne rugăm pentru fericiţii şi pururea pomeniţii ctitori ai acestei sfinte biserici şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi, ctitori şi binefăcători ai acestui  sfânt locaş.

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.

STRANA: Doamne, miluieşte! (de trei ori)
PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

Apoi citește: Rugăciunea
Învredniceşte-ne, Doamne, în seara aceasta fără de păcat să ne păzim noi!

Binecuvântat eşti, Doamne, Dumnezeul părinţilor noştri, şi lăudat şi preaslăvit este numele Tău în veci! Amin!

Fie, Doamne, mila Ta spre noi, precum am nădăjduit întru Tine!

Binecuvântat eşti, Doamne, învaţă-ne pe noi îndreptările Tale!

Binecuvântat eşti, Stăpâne, înţelepţeşte-ne pe noi cu îndreptările Tale!

Binecuvântat eşti, Sfinte, luminează-ne pe noi cu îndreptările Tale!

Doamne, mila Ta este în veac, lucrurile mâinilor Tale nu le trece cu vederea!

Ţie se cuvine laudă, Ţie se cuvine cântare, Ţie slavă se cuvine: Tatălui şi Fiului şi Sfântului Duh, acum şi pururea şi în vecii vecilor! Amin!

Ectenia cererilor şi plecarea capetelor
PREOTUL: Să plinim rugăciunea noastră cea de seară Domnului!
STRANA: Doamne, miluieşte!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!
PREOTUL: Seara toată desăvârşită, sfântă, în pace şi fără de păcat, de la Domnul să cerem!

STRANA răspunde după fiecare cerere: Dă, Doamne!

PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!

Milă şi iertare de păcatele şi de greşelile noastre, de la Domnul să cerem!

Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!

STRANA: Dă, Doamne!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

PREOTUL: Pace tuturor!
STRANA: Şi duhului tău!
PREOTUL: Capetele noastre Domnului să le plecăm!

STRANA: Ţie, Doamne!

Rugăciunea plecării capetelor
PREOTUL rostește în taină: Doamne, Dumnezeul nostru, Cel ce ai plecat cerurile şi Te-ai pogorât pentru mântuirea neamului omenesc, caută spre robii Tăi şi spre moştenirea Ta!

Că Ţie, Judecătorului celui înfricoşător şi iubitor de oameni, şi-au plecat capetele şi și-au supus grumajii robii Tăi, nu de la oameni aşteptând ajutorul, ci nădăjduind în mila Ta şi dorind după mântuirea Ta.

Pe aceştia păzeşte-i în toată vremea, și în seara de acum şi în noaptea ce vine, de tot vrăjmaşul şi de toată lucrarea cea potrivnică a diavolului, de cugete deşarte şi de relele aduceri aminte!
După care, cu voce tare, rostește Ecfonisul: Fie stăpânirea Împărăţiei Tale binecuvântată şi preaslăvită, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin!
La Stihoavnă, Stihirile Sfintei Magdalena - glasul 5
Podobie: Bucură-te cămara...
Bucură-te, mărgăritar de mult pret, preaînţeleaptă Magdalena din Mălainița, vlăstarul dreptei credințe, al nevoinţei dreptar şi preabună pildă de smerenie; puterea celor slăbiți, sprijin celor neputincioşi, prin rugăciune şi cu faptele dragostei împlinind vădit Evanghelia harului. Maică, povața pruncilor, limanul nădejdilor, care cu râvnă pe sineți te-ai dat slujirii aproapelui, la Domnul soleşte, pentru noi, cu stăruință, bogată mila Sa!
Stih: Învăța-voi pe cei fără de lege căile Tale şi cei necredincioși la Tine se vor întoarce. (Psalmul 50, 14)
Bucură-te, că în anii de apoi te-ai arătat ajutătoare preagrabnică, adâncul milostivirii, oglinda vieții cereşti şi mireasma nouă a sfinţeniei! Rodirea evlaviei cea din Valea Timocului eşti, Magdalena, ce prin post curățitu-te-ai cu suflările netrupeşti ale harului; vasul preaminunatelor lucrări ale Domnului, al liniştirii, al milei şi al trezviei sălaş cinstit, pe Domnul Îl roagă să dea sufletelor noastre bogată mila Sa!
Stih: Auzi-voi ce va grăi întru mine Domnul Dumnezeu; că va grăi pace peste poporul Său. (Psalmul 84, 8)
Sfântă viața ta pe pământ ai petrecut-o în blândețe, trudindu-te în lipsuri, întru prigoană, întru necaz şi nevoi răspândind lumina Adevărului; talanții Stăpânului i-ai sporit cu izbânzile, preaînțeleaptă, din lucrările harului, arătându-te sfeşnic nou al Bisericii; trupul tău nestricat având, ne vindecă bolile, şi în nevoi mângâiere l-am dobândit, că spre fiii tăi te pleci totdeauna, mijlocindu-ne la Domnul bogată mila Sa.
Slavă Tatălui şi Fiului şi Sfântului Duh!
A Sfintei Magdalena - glasul 8
Mulțimile binecinstitorilor, pe noua Mărturisitoare Magdalena întru cântări duhovniceşti să o lăudăm, văzând cum, din cinstită racla moaştelor ei, ne izvorăsc şuvoaie de minuni și de vindecări; că, în anii din urmă nevoinţa cea bună luând asupra sa, pe Dumnezeu L-a făcut cunoscut celor rătăciți. Pentru aceasta, de la El a moştenit binecuvântarea şi înfierea cea după har, şi se roagă pentru sufletele noastre.
Şi acum şi pururea şi în vecii vecilor. Amin!
A Născătoarei de Dumnezeu, a Învierii – glasul 8
Fecioară nenuntită, care pe Dumnezeu în chip negrăit L-ai zămislit cu trup, Maica Dumnezeului celui Preaînalt, primeşte rugăciunile robilor tăi! Ceea ce eşti cu totul fără prihană, care dăruieşti tuturor curățire de greşeli, primind acum rugăciunile noastre, roagă-te să ne mântuim noi toți!
Acum liberează pe robul Tău, Stăpâne, după cuvântul Tău, în pace! Că văzură ochii mei mântuirea Ta, pe care ai gătit-o înaintea feţei tuturor popoarelor; lumină spre descoperirea neamurilor şi slava poporului Tău, Israel.

Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Preasfântă Treime, miluieşte-ne pe noi! Doamne, curăţeşte păcatele noastre! Stăpâne, iartă fărădelegile noastre! Sfinte, cercetează şi vindecă neputinţele noastre, pentru numele Tău!
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin!
Troparul Sfintei Magdalena – glasul 3
Podobie: Pentru mărturisirea...
Tare ancoră având nădejdea, Evanghelia mărturisit-ai, urmând Domnului, în Valea Timocului, şi tot poporul spre râvna Bisericii l-ai ridicat, risipind rătăcirile; deci, acum te roagă lui Hristos pentru noi, cerând, cinstită Magdalena, mare mila Sa!
Slavă Tatălui şi Fiului şi Sfântului Duh!
Troparul Sfântului Sfinţit Mucenic Lucian – glasul 4
Și părtaş obiceiurilor şi următor scaunelor Apostolilor fiind, lucrare ai aflat, de Dumnezeu insuflate, spre suirea privirii la cele înalte. Pentru aceasta, cuvântul adevărului drept învăţând şi cu credinţă răbdând până la sânge, Sfinţite Mucenice Lucian, roagă-te lui Hristos Dumnezeu să mântuiască sufletele noastre.
Şi acum şi pururea şi în vecii vecilor. Amin!
Troparul Născătoarei de Dumnezeu, al Învierii – glasul 4
Pe Cuvântul Tatălui, Hristos Dumnezeul nostru, întrupat din tine, L-am cunoscut, Născătoare de Dumnezeu, Fecioară, ceea ce ești singură binecuvântată; pentru aceasta, neîncetat lăudându-te, pe tine te mărim.
Otpustul
PREOTUL: Înţelepciune!
STRANA: Binecuvintează!
PREOTUL: Cel ce este binecuvântat, Hristos, Dumnezeul nostru, totdeauna, acum și pururea și în vecii vecilor!
STRANA: Amin! Întăreşte, Dumnezeule, sfânta şi dreapta credinţă a dreptslăvitorilor creştini şi Sfântă Biserica Ta în veacul veacului!
PREOTUL: Preasfântă Născătoare de Dumnezeu, miluieşte-ne pe noi!
STRANA: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim.
PREOTUL: Slavă Ţie, Hristoase Dumnezeule, nădejdea noastră, slavă Ție!
STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluiește! (de trei ori) Părinte, binecuvintează!
PREOTUL:  Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinților, slăviților și întru tot lăudaților Apostoli, ale celui între sfinți Părintelui nostru Nicolae, arhiepiscopul Mirelor Lichiei, făcătorul de minuni, ale Sfântului (Numele Sfântului al cărui hram îl poartă biserica), ocrotitorul nostru, ale Sfintei Magdalena de la Mălainiţa, ale Sfântului Sfințit Mucenic Lucian, preotul din Antiohia și ale celor împreună cu dânșii a căror pomenire o săvârșim, ale Sfinților și Drepților dumnezeiești Părinți Ioachim și Ana și pentru ale tuturor Sfinților, să ne miluiască și să ne mântuiască pe noi, ca un bun și de oameni iubitor!
STRANA: Amin!
PREOTUL: Pentru rugăciunile Sfinților Părinților noștri, Doamne Iisuse Hristoase, Dumnezeul nostru, miluiește-ne și ne mântuiește pe noi, ca un bun şi de oameni iubitor. 

STRANA: Amin. (lung și melodios)
Apărătoare Doamnă
Apărătoare Doamnă, pentru biruinţă mulţumire, izbăvindu-ne din nevoi, aducem ţie, Născătoare de Dumnezeu, noi, robii Tăi. Ci, ca ceea ce ai stăpânire nebiruită, izbăveşte-ne din toate nevoile, ca să strigăm ţie: Bucură-te, Mireasă, pururea Fecioară!

